|

52011PC0704

Pasiūlymas EUROPOS PARLAMENTO IR TARYBOS REGLAMENTAS kuriuo iš dalies keičiamas Reglamentas (EB) Nr. 428/2009, nustatantis Bendrijos dvejopo naudojimo prekių eksporto, persiuntimo, susijusių tarpininkavimo paslaugų ir tranzito kontrolės režimą  /* KOM/2011/0704 galutinis - 2011/0310 (COD) */

	AIŠKINAMASIS MEMORANDUMASKaip išdėstyta Reglamente (EB) Nr. 428/2009[1], pagal ES dvejopo naudojimo prekių eksporto kontrolės sistemą eksportuojant to reglamento I priede nurodytas dvejopo naudojimo prekes[2] būtinas leidimas. Minėto reglamento 9 straipsnio 1 dalyje nurodyta, kad bendrasis ES eksporto leidimas yra vienas iš keturių eksporto leidimų, kurie gali būti naudojami dvejopo naudojimo prekėms eksportuoti iš ES. Reglamento (EB) Nr. 428/2009 II priede pateiktas šiuo metu taikomas bendrasis ES eksporto leidimas.ES dvejopo naudojimo prekių sąrašo atnaujinimas (Reglamento (EB) Nr. 428/2009 I priedas)Sprendimus taikyti dvejopo naudojimo prekių eksporto kontrolę bendru susitarimu priima tarptautinių eksporto kontrolės režimų šalys (Australijos grupė (toliau – AG) biologinių ir cheminių prekių atveju, Branduolinių tiekėjų grupė (angl . Nuclear Suppliers Group , toliau – NSG) civilinių branduolinių prekių atveju, Raketų technologijos kontrolės režimas (angl. Missile Technology Control Regime , toliau – MTCR) ir Wassenaar susitarimo (angl. Wassenaar agreement , toliau – WA) narės įprastinės ginkluotės ir dvejopo naudojimo prekių ir technologijų atveju). Šių eksporto kontrolės režimų tikslas – sumažinti pavojų, kad padidintos rizikos dvejopo naudojimo prekės bus naudojamos kariniams tikslams ir (arba) platinimo programoms. Siekdamos kuo didesnio eksporto kontrolės veiksmingumo, tarptautinių eksporto kontrolės režimų šalys suburia pagrindinius dvejopo naudojimo prekių tiekėjus. Susitardamos vykdyti prekybos konkrečiomis prekėmis kontrolę jos veiksmingai siekia mažinti platinimo pavojų, tuo pačiu užtikrindamos, kad nekiltų kliūčių teisėtai prekybai.Atsižvelgiant į technologijų pažangą šiandienos pasaulyje, kontroliuojamų prekių sąrašą reikėtų reguliariai atnaujinti. Nors minėtų tarptautinių režimų sprendimai nėra teisiškai privalomi, reglamento 15 straipsnyje nustatyta, kad „I priede nustatytas dvejopo naudojimo prekių sąrašas yra atnaujinamas vadovaujantis atitinkamomis pareigomis ir įsipareigojimais bei bet kuriais jų pakeitimais, kuriuos valstybės narės yra prisiėmusios kaip tarptautinių neplatinimo režimų ir eksporto kontrolės susitarimų dalyvės arba ratifikuodamos atitinkamas tarptautines sutartis.“Tarptautinių eksporto kontrolės režimų šalys sprendimus dėl kontrolės sąrašų priima maždaug keturiskart per metus. Šiuos atnaujinimus dėl jų reikšmės saugumui ir prekybai būtina reguliariai ir laiku įtraukti į ES teisės aktus. Pirma, tarptautinių eksporto kontrolės režimų šalims priėmus sprendimą į kontrolės sąrašus įtraukti naujas prekes, saugumo sumetimais visa ES taip pat turi nuosekliai vykdyti šių naujų prekių kontrolę. Antra, tarptautinių eksporto kontrolės režimų šalims priėmus sprendimą nutraukti tam tikrų prekių kontrolę, jis turi būti kuo greičiau įtvirtintas ES teisės aktais, kad ES eksportuotojai galėtų konkuruoti pasaulinėje rinkoje.Šiuo metu bet kokiam Reglamento (EB) Nr. 428/2009, įskaitant I priedą, atnaujinimui būtina taikyti įprastą teisėkūros procedūrą. Tačiau atsižvelgiant į techninį šių pakeitimų pobūdį ir faktą, kad jie turi atitikti tarptautinių eksporto kontrolės režimų priimtus sprendimus, galimybė keisti režimų šalių priimtus pakeitimus yra ribota.Todėl tikslinga priimti deleguotuosius aktus, siekiant reguliariai atnaujinti Reglamento (EB) Nr. 428/2009 I priedą. Tai Komisijai suteiks galimybę prireikus bet kada atlikti reikalingus atnaujinimus.Būtini bendrojo ES eksporto leidimo pakeitimai (Reglamento (EB) Nr. 428/2009 II priedas)Reglamento (EB) Nr. 428/2009 9 straipsnio 1 dalyje ir II priede nurodytas bendrasis ES eksporto leidimas pasiteisino kaip labai naudinga priemonė, padedanti mažinti riziką, susijusią su tam tikrų prekių eksportu į kai kurias šalis. Jau daug metų taikomas vienas bendrasis ES eksporto leidimas (EU001) palengvina daugumos kontroliuojamų prekių eksportą į septynias mažos rizikos šalis (Australiją, Kanadą, Japoniją, Naująją Zelandiją, Norvegiją, Šveicariją ir JAV). 2008 m. gruodžio mėn. Komisija pasiūlė priimti šešis naujus bendruosius ES eksporto leidimus[3]. Dėl šių naujų leidimų susitarta 2011 m. viduryje.Galiojančių ir būsimų bendrųjų ES eksporto leidimų turinį būtina nuolatos stebėti, siekiant užtikrinti, kad leidimai būtų suteikiami tik mažos rizikos sandoriams. Atsižvelgiant į visame pasaulyje sparčiai vykstančius pokyčius, būtina užtikrinti galimybę skubiai pakoreguoti galiojančius bendruosius ES eksporto leidimus (pvz., pakeisti juose nurodytą paskirties šalį ir prekes), kad ES eksporto kontrolės sistema tinkamai reaguotų į besikeičiančias pasaulines aplinkybes.Todėl būtina priimti deleguotuosius aktus, kad Komisija galėtų skubiai išbraukti paskirties šalis ir (arba) prekes galiojančiuose bendruosiuose ES eksporto leidimuose.Dabartiniai su dvejopo naudojimo prekių eksporto kontrolės aspektais susiję teisės aktų pasiūlymaiŠiuo metu Europos Parlamentas ir Taryba nagrinėja du teisės aktų pasiūlymus, kuriais bus iš dalies pakeistas Reglamentas (EB) Nr. 428/2009:1.  pirmuoju pasiūlymu (COM(2008) 854) ketinama priimti naujus bendruosius ES eksporto leidimus. 2011 m. rugsėjo 27 d. Europos Parlamentas pritarė šiam pasiūlymui. Priėmus šį pakeitimų reglamentą, taip pat bus pakeisti Reglamente (EB) Nr. 428/2009 vartojami terminai (nuorodos į Bendriją, jei tik įmanoma, bus pakeistos nuorodomis į Sąjungą);2.  antruoju pasiūlymu (COM(2010) 509 siekiama atnaujinti ES prekių kontrolės sąrašą ir į jį įtraukti 2009 m. tarptautinių eksporto kontrolės režimų šalių sutartus pakeitimus. 2011 m. rugsėjo 13 d. Europos Parlamentas pritarė pasiūlymui.Komisijos pasiūlymasAtsižvelgiant į pirmiau išdėstytas aplinkybes, būtina iš dalies pakeisti Reglamentą (EB) Nr. 428/2009.2011/0310 (COD)PasiūlymasEUROPOS PARLAMENTO IR TARYBOS REGLAMENTASkuriuo iš dalies keičiamas Reglamentas (EB) Nr. 428/2009, nustatantis Bendrijos dvejopo naudojimo prekių eksporto, persiuntimo, susijusių tarpininkavimo paslaugų ir tranzito kontrolės režimąEUROPOS PARLAMENTAS IR EUROPOS SĄJUNGOS TARYBA,atsižvelgdami į Sutartį dėl Europos Sąjungos veikimo, ypač į jos 207 straipsnį,atsižvelgdami į Europos Komisijos pasiūlymą,perdavus įstatymo galią turinčio teisės akto projektą nacionaliniams parlamentams,laikydamiesi įprastos teisėkūros procedūros,kadangi:3.  2009 m. gegužės 5 d. Tarybos reglamentu (EB) Nr. 428/2009, nustatančiu Bendrijos dvejopo naudojimo prekių eksporto, persiuntimo, susijusių tarpininkavimo paslaugų ir tranzito kontrolės režimą[4], reikalaujama iš Europos Sąjungos (toliau – ES) eksportuojamoms arba vežamoms per ją tranzitu, arba ES reziduojančiam arba įsisteigusiam tarpininkui teikiant tarpininkavimo paslaugas į trečiąją šalį pristatomoms dvejopo naudojimo prekėms taikyti veiksmingą kontrolę;4.  kad valstybės narės ir Europos Sąjunga laikytųsi savo tarptautinių įsipareigojimų, Reglamento (EB) Nr. 428/2009 I priede pateiktas bendras dvejopo naudojimo prekių, kurioms Europos Sąjungoje taikoma kontrolė, sąrašas. Sprendimus dėl prekių, kurioms taikoma kontrolė, drauge priima Australijos grupės (AG), Raketų technologijos kontrolės režimo (MTCR), Branduolinių tiekėjų grupės (NSG), Wassenaar susitarimo ir Cheminio ginklo konvencijos (CWC) šalys;5.  Reglamento (EB) Nr. 428/2009 15 straipsnyje nustatyta, kad I priedas turi būti atnaujinamas vadovaujantis atitinkamomis pareigomis ir įsipareigojimais bei bet kuriais jų pakeitimais, kuriuos valstybės narės yra prisiėmusios kaip tarptautinių neplatinimo režimų ir eksporto kontrolės susitarimų dalyvės arba ratifikuodamos atitinkamas tarptautines sutartis;6.  Reglamento (EB) Nr. 428/2009 I priedą būtina reguliariai atnaujinti, siekiant užtikrinti, kad būtų visiškai laikomasi tarptautinių saugumo įsipareigojimų, garantuoti skaidrumą ir išlaikyti eksportuotojų konkurencingumą. Vėluojant atnaujinti ES prekių kontrolės sąrašą gali būti padarytas neigiamas poveikis saugumui bei tarptautinėms neplatinimo iniciatyvoms ir Europos Sąjungos eksportuotuojų ekonominės veiklos rezultatams. Be to, dėl techninio šių pakeitimų pobūdžio ir dėl to, kad šie pokyčiai turi būti suderinti su tarptautinių eksporto kontrolės režimų šalių priimtais sprendimais, reikėtų taikyti skubos procedūrą, kad reikalingi atnaujinimai įsigaliotų Europos Sąjungoje;7.  Reglamento (EB) Nr. 428/2009 9 straipsnio 1 dalyje nurodytas bendrasis ES eksporto leidimas yra vienas iš keturių eksporto leidimų rūšių, kurias galima taikyti pagal reglamentą. Pagal šiuos bendruosius eksporto leidimus ES įsisteigusiems eksportuotojams, laikantis tuose leidimuose nustatytų sąlygų, leidžiama į tam tikras konkrečias paskirties šalis eksportuoti tam tikras prekes;8.  Reglamento (EB) Nr. 428/2009 II priede nurodytas šiuo metu taikomas bendrasis ES eksporto leidimas. Atsižvelgiant į tokio bendrojo ES eksporto leidimo pobūdį, gali prireikti leidime išbraukti tam tikras paskirties šalis ir (arba) prekes, ypač jei pasikeitus aplinkybėms tampa akivaizdu, kad reikėtų panaikinti tam tikrai paskirties šaliai ir (arba) prekei taikomą palengvintų eksporto sandorių tvarką. Tokiu paskirties šalies ir (arba) prekės išbraukimu iš bendrojo ES eksporto leidimo eksportuotojui neturėtų būti užkertamas kelias pagal atitinkamas Reglamento (EB) Nr. 428/2009 nuostatas prašyti kitos rūšies eksporto leidimo;9.  kad ES kontrolės sąrašas būtų reguliariai ir laiku atnaujinamas atsižvelgiant į valstybių narių pagal tarptautinius eksporto kontrolės režimus prisiimtas pareigas ir įsipareigojimus, Komisijai reikėtų suteikti įgaliojimus pagal Sutarties dėl Europos Sąjungos veikimo 290 straipsnį priimti deleguotuosius teisės aktus, siekiant iš dalies pakeisti Reglamento (EB) Nr. 428/2009 I priedą remiantis reglamento 15 straipsniu. Itin svarbu, kad atlikdama parengiamuosius darbus Komisija tinkamai konsultuotųsi, taip pat su ekspertais;10.  kad ES galėtų sparčiai reaguoti į besikeičiančias aplinkybes, susijusias su bendrajame ES eksporto leidime nurodytų prekių eksporto rizikos vertinimu, pagal Sutarties dėl Europos Sąjungos veikimo 290 straipsnį Komisijai turėtų būti suteikti įgaliojimai priimti deleguotuosius teisės aktus, siekiant iš dalies pakeisti Reglamento (EB) Nr. 428/2009 II priedo nuostatas, susijusias su paskirties šalių ir (arba) prekių išbraukimu bendrajame ES eksporto leidime. Kadangi tokie pakeitimai turėtų būti atliekami tik remiantis nustatyta padidėjusia rizika, susijusia su tam tikrų prekių eksportu ir tuo, kad šių prekių eksportui toliau taikant bendrąjį eksporto leidimą, galėtų būti padarytas neigiamas poveikis Europos Sąjungos ir jos valstybių narių saugumui, Komisija gali taikyti skubos tvarką;11.  atlikdama parengiamąjį darbą ir rengdama deleguotuosius teisės aktus, Komisija turėtų užtikrinti, kad atitinkami dokumentai būtų tuo pačiu metu, laiku ir tinkamai perduodami Europos Parlamentui ir Tarybai;12.  todėl Reglamentą (EB) Nr. 428/2009 reikėtų atitinkamai iš dalies pakeisti,PRIĖMĖ ŠĮ REGLAMENTĄ:1 straipsnisReglamentas (EB) Nr. 428/2009 iš dalies keičiamas taip:13.  Po 9 straipsnio 1 dalies pridedamos šios dalys:„Komisijai suteikiami įgaliojimai pagal 23a straipsnį priimti deleguotuosius aktus dėl paskirties šalių ir prekių išbraukimo II priede pateiktame bendrajame ES eksporto leidime.Kai iš esmės pasikeitus aplinkybėms, susijusioms su II priede pateiktame bendrajame ES eksporto leidime nurodytų prekių eksporto rizikos vertinimu, dėl neišvengiamų skubos priežasčių bendrajame ES eksporto leidime būtina išbraukti konkrečias paskirties šalis ir (arba) prekes, pagal šį straipsnį priimtiems deleguotiesiems aktams taikoma 23b straipsnyje nustatyta procedūra.“14.  15 straipsnis papildomas 3 dalimi:„3. Komisijai suteikiami įgaliojimai pagal 23a straipsnį priimti deleguotuosius aktus dėl I priede išvardytų dvejopo naudojimo prekių sąrašo atnaujinimo. I priedas atnaujinamas laikantis 1 dalies nuostatų.“15.  Įterpiamas 23a straipsnis:„1. Įgaliojimai priimti deleguotuosius teisės aktus Komisijai suteikiami šiame straipsnyje nustatytomis sąlygomis.2. 9 straipsnio 1 dalyje ir 15 straipsnio 3 dalyje nurodyti įgaliojimai suteikiami neribotam laikotarpiui nuo Reglamento (ES) Nr. .../... [šio reglamento] įsigaliojimo dienos.3. Europos Parlamentas arba Taryba gali bet kada panaikinti 9 straipsnio 1 dalyje ir 15 straipsnio 3 dalyje nurodytus įgaliojimus priimti deleguotuosius teisės aktus. Sprendimu dėl įgaliojimų panaikinimo nutraukiami tame sprendime nurodyti įgaliojimai priimti deleguotuosius teisės aktus. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę jame nurodytą dieną. Jis neturi poveikio jau galiojantiems deleguotiesiems teisės aktams.4. Priėmusi deleguotąjį teisės aktą, Komisija apie jį vienu metu praneša ir Europos Parlamentui, ir Tarybai.5. Pagal 9 straipsnio 1 dalį ir 15 straipsnio 3 dalį priimtas deleguotasis teisės aktas įsigalioja tik tuo atveju, jeigu per du mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba neišreiškia prieštaravimų arba jeigu dar nepasibaigus šiam laikotarpiui tiek Europos Parlamentas, tiek Taryba praneša Komisijai, kad jie neprieštaraus. Europos Parlamento arba Tarybos iniciatyva šis laikotarpis gali būti pratęstas dviem mėnesiais.“16.  Įterpiamas toliau nurodytas 23b straipsnis:„1. Pagal šį straipsnį priimti deleguotieji teisės aktai įsigalioja nedelsiant ir taikomi, jei neišreiškiama prieštaravimų, nurodytų 2 dalyje. Pranešime Europos Parlamentui ir Tarybai apie deleguotąjį teisės aktą nurodomos skubos procedūros taikymo priežastys.2. Europos Parlamentas arba Taryba gali išreikšti prieštaravimą dėl deleguotojo teisės akto 23a straipsnio 5 dalyje nurodyta tvarka. Tokiu atveju Komisija, gavusi pranešimą apie Europos Parlamento arba Tarybos sprendimą išreikšti prieštaravimą, nedelsdama panaikina teisės aktą.“2 straipsnisŠis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje .Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje […]Europos Parlamento vardu Tarybos varduPirmininkas Pirmininkas [1] 2009 m. gegužės 5 d. Tarybos reglamentas (EB) Nr. 428/2009, nustatantis Bendrijos dvejopo naudojimo prekių eksporto, persiuntimo, susijusių tarpininkavimo paslaugų ir tranzito kontrolės režimą.[2] Reglamento (EB) Nr. 428/2009 2 straipsnio 1 dalyje apibrėžtos dvejopo naudojimo prekės – „prekės, įskaitant programinę įrangą ir technologijas, kurios gali būti naudojamos ir civiliniams, ir kariniams tikslams, taip pat visos prekės, kurios gali būti ir neskirtos sprogdinti, ir gali kokiu nors būdu būti susijusios su branduolinių ginklų ar kitokių branduolinių sprogstamųjų įtaisų gamyba.“[3] COM(2008) 854 galutinis.[4] OL L 134, 2009 5 29, p. 1.


Svarbus teisinis pranešimas

|

52007PC0090

Pasiūlymas Europos parlamento ir Tarybos reglamentas iš dalies keičiantis Reglamentą Nr. 11 dėl diskriminacijos panaikinimo transporto įkainių ir sąlygų atžvilgiu įgyvendinant Europos ekonominės bendrijos steigimo sutarties 79 straipsnio 3 dalį ir Europos parlamento ir Tarybos reglamentą (EB) Nr. 852/2004 dėl maisto produktų higienos {SEK(2007) 301} {SEK(2007) 302} {SEK(2007) 303} {SEK(2007) 304}  /* KOM/2007/0090 galutinis - COD 2007/0037 */

	[pic] | EUROPOS BENDRIJŲ KOMISIJA |Briuselis, 6.3.2007KOM(2007) 90 galutinis2007/0037 (COD)PasiūlymasEUROPOS PARLAMENTO IR TARYBOS REGLAMENTASiš dalies keičiantis Reglamentą Nr. 11 dėl diskriminacijos panaikinimo transporto įkainių ir sąlygų atžvilgiu įgyvendinant Europos ekonominės bendrijos steigimo sutarties 79 straipsnio 3 dalį ir Europos Parlamento ir Tarybos reglamentą (EB) Nr. 852/2004 dėl maisto produktų higienos {SEK(2007) 301}{SEK(2007) 302}{SEK(2007) 303}{SEK(2007) 304}(pateikta Komisijos)AIŠKINAMASIS MEMORANDUMAS1. PASIūLYMO APLINKYBėS-  Pasiūlymo pagrindas ir tikslaiSiekiant pašalinti sunkumus rinkoje ir užtikrinti vienodas sąlygas jos dalyviams, buvo priimta daug EB teisės aktų. Neretai šių tikslų galima pasiekti tik nustačius įmonėms įpareigojimus teikti informaciją ir ataskaitas apie teisės aktų taikymą.Ilgainiui taikant kai kurias iš šių procedūrų buvo sugaištama daugiau laiko nei būtina arba jos paseno. Ši nereikalinga administracinė našta trukdo ekonominei veiklai ir daro neigiamą įtaką Europos įmonių konkurencingumui.Komisija yra įsipareigojusi kuo labiau sumažinti šią nereikalingą naštą. Tai yra numatyta geresnio reglamentavimo strategijoje ir yra itin svarbu, norint pasiekti „Lisabonos“ tikslus – užtikrinti didesnį ekonomikos augimą ir daugiau darbo vietų.-  Bendrosios sąlygos2006 m. lapkričio 14 d. Komisija pristatė geresnio reglamentavimo Europos Sąjungoje strateginę apžvalgą (COM(2006) 689), įskaitant pasiūlymą, kuriuo siekiama iki 2012 m. sumažinti administracinę įmonių naštą 25 %.Todėl administracinės naštos mažinimo Europos Sąjungoje veiksmų programoje (COM(2007) 23) buvo pateikta dešimt konkrečių pasiūlymų dėl paspartintų veiksmų, parengtų remiantis plataus masto konsultacijomis su suinteresuotosiomis šalimis ir valstybių narių bei Komisijos ekspertų pasiūlymais. Paspartintais veiksmais siekiama gerokai sumažinti administracinę įmonių naštą šiek tiek pakeičiant teisės aktus, tačiau išlaikant tą patį apsaugos lygį arba pirminį teisės aktų tikslą.Vienas iš šių paspartintų veiksmų pasiūlymų susijęs su Reglamentu Nr. 11 dėl diskriminacijos panaikinimo transporto įkainių ir sąlygų atžvilgiu įgyvendinant Europos ekonominės bendrijos steigimo sutarties 79 straipsnio 3 dalį. Ketinama panaikinti pasenusius reikalavimus ir pataisyti kai kuriuos reikalavimus, kad būtų kuo labiau sumažinta administracinė įmonių našta. 5 straipsnyje buvo nustatyta, kad transporto įmonės (taip pat valstybių narių vyriausybės) turi iki 1961 m. liepos 1 d. pateikti informaciją apie transporto tarifus, įkainius ir sąlygas. Šis straipsnis gali būti išbrauktas, nes transporto įmonėms nustatyti informavimo reikalavimai yra pasenę. Reglamento 6 straipsnio 1 dalyje nustatyta, kad važtos dokumente turi būti nurodyta informacija apie siuntėją, gabenamų prekių pobūdį, prekių kilmės ir paskirties vietą, taip pat turi būti nurodytas planuojamas maršrutas arba nuvažiuotinas atstumas, įskaitant, jei būtina, sienos kirtimo punktus. Kadangi tokia informacija, kaip planuojamas maršrutas arba nuvažiuotinas atstumas ir tam tikrais atvejais sienos kirtimo punktai, yra nereikalinga reglamento tikslams pasiekti, ji gali būti panaikinta. Reglamento 6 straipsnio 2 dalies trečiajame sakinyje nustatyta, kad vežėjas turi turėti kopiją, kurioje būtų nurodytos visos galutinės transporto išlaidos ir visos kitos išlaidos bei nuolaidos ar kiti veiksniai, turintys įtakos transporto įkainiams ir sąlygoms. Šis sakinys gali būti išbrauktas, nes dabar ši informacija pateikiama vežėjų apskaitos sistemose, taigi nėra jokios būtinybės vežėjams toliau pildyti atskirą dokumentą ir jį saugoti. 6 straipsnio 3 dalyje turi būti padaryta aiški nuoroda į važtaraščius, kurie yra labai gerai žinomi ir dažnai naudojami vidaus transporto sektoriuje. Ši nuoroda suteikia transporto įmonėms daugiau teisinio aiškumo, nes ji leidžia suprasti, kad, jei važtaraščiuose nurodyta visa 6 straipsnio 1 dalyje nustatyta informacija, jų užtenka.Kitas paspartintas veiksmas susijęs su Europos Parlamento ir Tarybos reglamentu (EB) Nr. 852/2004 dėl maisto produktų higienos. Siekiama atleisti nuo reikalavimo diegti, įgyvendinti ir vykdyti nuolatinę procedūrą arba procedūras, pagrįstas rizikos veiksnių analizės ir svarbiųjų valdymo taškų sistemos (RVASVT) principais, mažąsias maisto įmones, galinčias kontroliuoti maisto produktų higieną laikantis tik kitų Reglamente (EB) Nr. 852/2004 nustatytų reikalavimų. Ši išlyga taikoma labai mažoms įmonėms[1], kurios daugiausia parduoda maisto produktus tiesiogiai galutiniam vartotojui. Šiose įmonėse dirba mažiau kaip dešimt darbuotojų, o jų bendra metinė apyvarta arba metinis balansas neviršija 2 mln. EUR. Todėl ši išlyga nebūtų taikoma dideliems prekybos centrams ir didelių prekybos centrų tinklų franšizės pardavėjams.-  Pasiūlymo srityje galiojančios nuostatosGaliojančios nuostatos, kurias siekiama pataisyti šiuo pasiūlymu, yra Reglamento Nr. 11 dėl diskriminacijos panaikinimo transporto įkainių ir sąlygų atžvilgiu įgyvendinant Europos ekonominės bendrijos steigimo sutarties 79 straipsnio 3 dalį 5 ir 6 straipsniai, taip pat Europos Parlamento ir Tarybos reglamento (EB) Nr. 852/2004 dėl maisto produktų higienos 5 straipsnis.2. KONSULTACIJOS SU SUINTERESUOTOSIOMIS šALIMIS IR POVEIKIO VERTINIMASKonsultacijos su suinteresuotosiomis šalimis |-  Konsultavimosi metodai2007 m. sausio 24 d. veiksmų programoje Komisija pristatė dešimt konkrečių pasiūlymų dėl paspartintų veiksmų. Šie pasiūlymai buvo pagrįsti konsultacijomis su ekspertais ir visų pirma bandomuoju projektu, kurį vykdant buvo lyginami 2006 m. administracinės naštos Čekijoje, Danijoje, Nyderlanduose ir Jungtinėje Karalystėje baziniai matavimai.Vienas iš šių paspartintų veiksmų buvo susijęs su transporto sektoriumi ir juo buvo siūloma „sušvelninti tam tikrus įpareigojimus teikti transporto statistinius duomenis“. Pagal Reglamentą Nr. 11 dėl diskriminacijos panaikinimo transporto įkainių ir sąlygų atžvilgiu įgyvendinant Europos ekonominės bendrijos steigimo sutarties 79 straipsnio 3 dalį vežėjai turi turėti važtos dokumentą, kuriame inter alia būtų nurodyti atstumai, maršrutai ir sienos kirtimo punktai.Kitas paspartintas veiksmas susijęs su maisto produktų higiena ir juo siūloma „atleisti mažas įmones nuo tam tikrų RVASVT (rizikos veiksnių analizės ir svarbiųjų valdymo taškų sistemos) reikalavimų“. Reglamento (EB) Nr. 852/2004 5 straipsnyje nustatyta, kad visi maisto tvarkymo subjektai diegia, įgyvendina ir vykdo nuolatinę procedūrą arba procedūras, pagrįstas rizikos veiksnių analizės ir svarbiųjų valdymo taškų sistemos (RVASVT) principais.Atsiliepimų santraukaEkspertai ir sektoriaus atstovai išreiškė susirūpinimą, kad šie 1960 m. Reglamente Nr. 11 nustatyti reikalavimai yra pasenę, atsižvelgus į tai, jog transporto sektorius yra labai liberalizuotas. Nustatyta, kad tam tikri straipsniai yra pasenę, o kituose – įmonėms numatyta nereikalinga našta.Mažųjų įmonių atstovai išreiškė susirūpinimą dėl bendrojo RVASVT sistemos diegimo visose maisto įmonėse. Nors reglamente buvo nustatytos lanksčios sąlygos, buvo paprašyta išaiškinimo. Komisija surengė keletą susitikimų su valstybių narių ekspertais. Be to, siekdama užtikrinti skaidrumą, Komisija surengė diskusiją su suinteresuotosiomis šalimis, kad savo nuomonę galėtų pareikšti skirtingiems socialiniams ekonominiams interesams atstovaujančios šalys. Šiuo tikslu buvo surengtas susitikimas su gamintojų, pramonės, prekybos ir vartotojų atstovais. Jame buvo aptarti klausimai, susiję su RVASVT pagrįstų procedūrų įgyvendinimu ir RVASVT lankstumu. Šių diskusijų rezultatai išdėstyti vadove, kurį patvirtino Maisto grandinės ir gyvūnų sveikatos nuolatinis komitetas ir kuris paskelbtas internete adresu:http://ec.europa.eu/food/food/biosafety/hygienelegislation/guidance_doc_haccp_en.pdfGriežtai taikant RVASVT reikalavimus, mažoms ir vidutinėms įmonėms būtų padarytas didelis poveikis. Be to, kai kurios įmonės gali užtikrinti tokį patį higienos apsaugos lygį laikydamosi visų kitų Reglamente (EB) Nr. 852/2004 nustatytų reikalavimų, nebūtinai diegiant visas RVASVT procedūras, todėl, nors ir yra parengtas vadovas, kuriame paaiškinta, kaip lanksčiai turi būti diegiama RVASVT sistema, kai kurias įmones reikia atleisti nuo visų RVASVT reikalavimų. Tačiau reikia atsižvelgti į tai, kad išlyga neturėtų būti taikoma įmonėms, kurių klientai yra plačioji visuomenė. Todėl išlyga turėtų būti taikoma tik įmonėms, kuriose dirba mažiau kaip 10 darbuotojų ir kurias galima priskirti labai mažoms įmonėms, kaip apibrėžta 2003 m. gegužės 6 d. Komisijos rekomendacijoje 2003/361/EB dėl labai mažų, mažųjų ir vidutinių įmonių apibrėžimo.-  Poveikio vertinimasSu Reglamentu Nr. 11 susijusiame poveikio vertinime buvo svarstomos dvi galimybės:1 galimybė . Nekeisti politikos.2 galimybė . Panaikinti įpareigojimą teikti informaciją apie maršrutus, atstumus, įkainius ir kitas gabenimo sąlygas ir leisti naudoti važtaraščius, kuriuose būtų pateikiama informacija apie likusius reikalavimus, susijusius su dabartiniu važtos dokumentu.2 galimybė buvo priimtiniausia, nes ji leidžia sumažinti nereikalingą administracinę naštą ir kartu užtikrinti tokį patį pagrindinės informacijos kiekį.Su Reglamentu (EB) Nr. 852/2004 susijusiame poveikio vertinime buvo apsvarstytos trys galimybės:1 galimybė. Nekeisti politikos.2 galimybė. Atleisti tam tikras įmones nuo RVASVT reikalavimų.3 galimybė. Panaikinti RVASVT procedūras visoms įmonėms.2 galimybė buvo priimtiniausia, nes taip galima užtikrinti deramą pusiausvyrą: sumažinti administracinę įmonių naštą ir kartu išlaikyti aukštą vartotojų apsaugos lygį.3. TEISINIAI PASIūLYMO ASPEKTAI-  Siūlomų veiksmų santraukaSu Reglamentu Nr. 11 susijusio veiksmo tikslas – sumažinti administracinę transporto įmonių naštą, panaikinant pasenusius dokumentų reikalavimus, susijusius su planuojamu maršrutu, nuvažiuotinu atstumu, sienos kirtimo punktais ir pan.Su RVASVT reikalavimais susijusių veiksmų tikslas – iš dalies pakeisti Reglamentą (EB) Nr. 852/2004, atleidžiant labai mažas įmones nuo reikalavimo diegti, įgyvendinti ir vykdyti nuolatinę procedūrą arba procedūras, pagrįstas RVASVT principais. Ši išlyga taikoma įmonėms, kuriose dirba mažiau kaip dešimt darbuotojų ir kurios daugiausia parduoda maisto produktus tiesiogiai galutiniam vartotojui.-  Teisinis pagrindasTeisinis Bendrijos veiksmo transporto srityje pagrindas yra nustatytas EB sutarties 75 straipsnyje, o teisinis Bendrijos veiksmo maisto produktų higienos srityje pagrindas yra nustatytas EB sutarties 95 straipsnyje ir 152 straipsnio 4 dalies b punkte.-  Subsidiarumo principasValstybių narių veiksmų neužtektų administracinei naštai sumažinti šiose srityse, nes informavimo reikalavimai transporto ir maisto įmonėms buvo nustatyti EB reglamentuose. Todėl šią naštą sumažinti galima tik Europos Sąjungos lygmeniu pataisius atitinkamus reglamentus. |ES veiksmu bus užtikrinta, kad tokiu būdu administracinė našta būtų sumažinta visoms atitinkamoms Europos transporto ir maisto įmonėms. |Todėl pasiūlymas atitinka subsidiarumo principą. |-  Proporcingumo principasPasiūlymas atitinka proporcingumo principą dėl toliau išvardytų priežasčių.Pasiekti tikslą – sumažinti administracinę naštą, susijusią su Reglamente Nr. 11 ir Reglamente (EB) Nr. 852/2004 nustatytais informavimo reikalavimais – galima tik pataisius šiuos reglamentus, o tai galima atlikti tik priėmus tokio paties lygmens privalomą ES teisės aktą – reglamentą. Tai atitinka EB sutarties 5 straipsnyje įtvirtintą proporcingumo principą.Šis pasiūlymas užtikrina, kad būtų kuo labiau sumažinta administracinė našta, tenkanti transporto ir maisto įmonėms dėl reglamentuose Nr. 11 ir (EB) Nr. 852/2004 nustatytų informavimo reikalavimų.-  Pasirinktos priemonėsPasiūlytos priemonės: reglamentas.Kitos priemonės netiktų dėl toliau išvardytų priežasčių.Pasiekti tikslą – sumažinti administracinę naštą, susijusią su Reglamente Nr. 11 ir Reglamente (EB) Nr. 852/2004 nustatytais informavimo reikalavimais – galima tik pataisius šiuos reglamentus, o tai galima atlikti tik priėmus tokio pat rūšies ir lygmens privalomą EB teisės aktą – reglamentą.4. POVEIKIS BIUDžETUIPasiūlymas neturi jokio poveikio Bendrijos biudžetui.5. PAPILDOMA INFORMACIJA-  SupaprastinimasPasiūlyme numatyta supaprastinti privačioms šalims taikomas administracines procedūras.Administracinė procedūra, kurios turi laikytis transporto įmonės, bus supaprastinta: bus panaikinti kai kurie dokumentų reikalavimai dėl planuojamo maršruto, nuvažiuotino atstumo ir sienos kirtimo punktų nurodymo, kurie nėra būtini. Bus supaprastintos administracinės procedūros, taikomos mažoms maisto įmonėms, galinčioms kontroliuoti maisto produktų higieną taikant kitus Reglamente (EB) Nr. 852/2004 nustatytus reikalavimus, nes labai mažos įmonės, daugiausia parduodančios maisto produktus tiesiogiai vartotojams, bus atleistos nuo reikalavimo diegti, įgyvendinti ir vykdyti nuolatinę procedūrą arba procedūras, pagrįstas RVASVT principais.-  Europos ekonominė erdvėSiūlomas teisės aktas yra susijęs su EEE klausimais ir todėl turėtų būti taikomas ir Europos ekonominėje erdvėje.2007/0037 (COD)PasiūlymasEUROPOS PARLAMENTO IR TARYBOS REGLAMENTASiš dalies keičiantis Reglamentą Nr. 11 dėl diskriminacijos panaikinimo transporto įkainių ir sąlygų atžvilgiu įgyvendinant Europos ekonominės bendrijos steigimo sutarties 79 straipsnio 3 dalį ir Europos Parlamento ir Tarybos reglamentą (EB) Nr. 852/2004 dėl maisto produktų higienosEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 75 straipsnio 3 dalį, 95 straipsnį ir 152 straipsnio 4 dalies b punktą,atsižvelgdami į Komisijos pasiūlymą [2],atsižvelgdami į Europos ekonomikos ir socialinių reikalų nuomonę [3],atsižvelgdami į Regionų komiteto nuomonę[4],laikydamiesi sutarties 251 straipsnyje nustatytos tvarkos [5],kadangi:(1) Bendrijos geresnio reglamentavimo politikoje, visų pirma Komisijos komunikate Tarybai, Europos Parlamentui, Europos ekonomikos ir socialinių reikalų komitetui ir Regionų komitetui „Geresnio reglamentavimo Europos Sąjungoje strateginė apžvalga“[6] ir Komisijos komunikate Tarybai, Europos Parlamentui, Europos ekonomikos ir socialinių reikalų komitetui ir Regionų komitetui „Administracinės naštos mažinimo Europos Sąjungoje veiksmų programa“[7] pabrėžiama administracinės įmonių naštos, tenkančios įgyvendinant galiojančius teisės aktus, mažinimo svarba, nes administracinės naštos mažinimas yra vienas iš svarbiausių aspektų, leidžiančių pagerinti konkurencingumą ir pasiekti Lisabonos darbotvarkės tikslus.(2) Reglamente Nr. 11[8] buvo nustatytos Bendrijos taisyklės, numatytos EB sutarties 75 straipsnyje, siekiant panaikinti tam tikrų rūšių diskriminaciją Bendrijos vidaus transporto sektoriuje. Kad būtų sumažinta administracinė įmonių našta, šis reglamentas turėtų būti supaprastintas ir panaikinti pasenę ir nereikalingi reikalavimai, visų pirma reikalavimas raštu pateikti tam tikrą informaciją, kuri dėl techninės pažangos dabar yra pateikiama vežėjų apskaitos sistemose.(3) Reglamento (EB) Nr. 852/2004[9] 5 straipsnio 1 dalyje yra nustatyta, kad visi maisto tvarkymo subjektai diegia, įgyvendina ir vykdo nuolatinę procedūrą arba procedūras, pagrįstas rizikos veiksnių analizės ir svarbiųjų valdymo taškų sistemos (RVASVT) principais.(4) Patirtis parodė, kad tam tikrose maisto įmonėse maisto produktų higiena gali būti užtikrinta tinkamai laikantis Reglamente (EB) Nr. 852/2004 nustatytų maisto higienos reikalavimų ir kad nebūtina taikyti RVASVT sistemos. Šios įmonės – tai visų pirma mažos įmonės, daugiausia parduodančios savo produktus tiesiogiai galutiniam vartotojui, pvz., kepyklos, mėsinės, bakalėjos parduotuvės, prekyvietės, restoranai, barai, t.y. labai mažos įmonės, kaip apibrėžta 2003 m. gegužės 6 d. Komisijos rekomendacijoje 2003/361/EB dėl labai mažų, mažųjų ir vidutinių įmonių apibrėžimo [10].(5) Todėl tikslinga atleisti šias įmones nuo Reglamento (EB) Nr. 852/2004 5 straipsnio 1 dalyje nustatyto reikalavimo, žinant, kad jos turi laikytis visų kitų to reglamento reikalavimų.(6) Kadangi Reglamento (EB) Nr. 852/2004 pakeitimu ir Reglamento Nr. 11 pakeitimu siekiama bendro tikslo – sumažinti administracinę įmonių naštą, nepakeičiant pagrindinio šių reglamentų tikslo, šiuos du pakeitimus tikslinga sujungti į vieną reglamentą,PRIĖMĖ ŠĮ REGLAMENTĄ:1 straipsnisReglamentas Nr. 11 iš dalies keičiamas taip:1) 5 straipsnis išbraukiamas.2) 6 straipsnis iš dalies keičiamas taip:a) 1 dalies penkta ir šešta įtraukos išbraukiamos;b) 2 dalies trečiasis sakinys išbraukiamas.c) 3 dalis pakeičiama taip:„3. Jeigu jau parengtuose dokumentuose, pvz., važtaraščiuose arba bet kuriuose kituose važtos dokumentuose pateikiama visa šio straipsnio 1 dalyje nurodyta informacija, ir šie dokumentai kartu su vežėjų įrašymo ir apskaitos sistemomis leidžia patikrinti visus transporto įkainius ir sąlygas, kad galima būtų panaikinti Sutarties 75 straipsnio 1 dalyje nustatytų rūšių diskriminaciją arba jos išvengti, vežėjai neprivalo pateikti naujų dokumentų.“2 straipsnisReglamento (EB) Nr. 852/2004 5 straipsnio 3 dalis papildoma šiuo sakiniu:„Nepažeidžiant kitų šio reglamento reikalavimų, šio straipsnio 1 dalis netaikoma įmonėms, kurios yra labai mažos įmonės, kaip apibrėžta 2003 m. gegužės 6 d. Komisijos rekomendacijoje 2003/361/EB[11], ir kurių veikla daugiausia susijusi su tiesioginiu maisto pardavimu galutiniam vartotojui.“3 straipsnisŠis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.Šis reglamentas privalomas visas ir tiesiogiai taikomas visose valstybėse narėse.Priimta Briuselyje,Europos Parlamento vardu Tarybos varduPirmininkas Pirmininkas [1] Kaip apibrėžta 2003 m. gegužės 6 d. Komisijos rekomendacijoje 2003/361/EB dėl labai mažų, mažųjų ir vidutinių įmonių apibrėžimo, C(2003) 1422 OL L 124/36.[2] OL C [...], [...], p. [...].[3] OL C [...], [...], p. [...].[4] OL C [...], [...], p. [...].[5] OL C [...], [...], p. [...].[6] COM(2006) 689.[7] COM(2007) 23.[8] OL P 52, 1960 8 16, p. 1121. Reglamentas su paskutiniais pakeitimais, padarytais Reglamentu (EEB) Nr. 3626/84 (OL L 335, 1984 12 22, p. 4).[9] OL L 139, 2004 4 30, p. 1; pataisyta versija OL L 226, 2004 6 25, p. 3.[10] OL L 124, 2003 5 20, p. 36.[11] OL L 124, 2003 5 20, p. 36.


				|

		52012PC0402

			Pasiūlymas TARYBOS REGLAMENTAS kuriuo nustatomos 2012–2013 m. žvejybos sezono europinių ančiuvių žvejybos Biskajos įlankoje galimybės /* COM/2012/0402 final - 2012/0194 (NLE) */

			   	AIŠKINAMASIS MEMORANDUMAS
1.           PASIŪLYMO APLINKYBĖS
Tarybos reglamentuose dėl žvejybos
galimybių, priimtuose per antrą kiekvienų metų pusę,
atsižvelgiant į skirtingą europinių ančiuvių
metinį ciklą ir jų biologijos ypatumus bei mokslines
rekomendacijas, bendras leidžiamas sužvejoti šių išteklių kiekis
(BLSK) Biskajos įlankoje nebenurodomas. Europinių ančiuvių
BLSK turi būti nustatytas kiekvienais metais apie liepos mėn.
Tarybos reglamentu (EB) Nr. 716/2011
Taryba nustatė nuo 2011 m. liepos 1 d. iki 2012 m. birželio
30 d. šių išteklių žvejybos veiklai taikomą BLSK. BLSK ir
jo paskirstymas susijusioms valstybėms narėms dabar turi būti
nustatyti kitiems 12 mėnesių.
2.           TEISINIAI PASIŪLYMO ASPEKTAI
Pagal 2002 m. gruodžio 20 d. Tarybos
reglamente (EB) Nr. 2371/2002 dėl žuvų išteklių apsaugos ir
tausojančio naudojimo pagal Bendrąją žuvininkystės
politiką išdėstytus bendros žuvininkystės politikos tikslus
žvejybos galimybės turėtų būti nustatomos atsižvelgiant
į turimas mokslines rekomendacijas ir biologinius, socialinius ir
ekonominius aspektus, užtikrinant vienodas veiklos sąlygas visiems
žvejybos sektoriams.
2012 m. liepos mėn.
Žuvininkystės mokslo, technikos ir ekonomikos komiteto (toliau – ŽMTEK)
rekomendacija dėl Biskajos įlankos europinių ančiuvių
išteklių taikoma 2011 m. liepos 1 d. –2012 m. birželio 30 d.
žvejybos sezonui.
ŽMTEK rekomendacijoje įvertinta, kad neršiančių
išteklių biomasė yra apytiksliai 68 180 tonų.
Atsižvelgiant į 2009 m. liepos 29 d. Komisijos pateiktą
reglamento, kuriuo nustatomas ilgalaikis Biskajos įlankos europinių
ančiuvių išteklių ir jų žvejybos būdų valdymo
planas[1],
pasiūlymą ir į tai, kad tas pasiūlymas grindžiamas
naujausiu sprendimų dėl žvejybos galimybių poveikio šiems
ištekliams vertinimu, tikslinga nustatyti šių išteklių BLSK pagal
pasiūlyme išdėstytą žvejybos taisyklę. Todėl
turėtų būti nustatytas 20 700 tonų 2012 m.
liepos 1 d. – 2013 m. birželio 30 d. žvejybos sezono BLSK.
Tarybos prašoma šį pasiūlymą
priimti kuo greičiau, kad žvejai galėtų planuoti savo
veiklą naujam žvejybos sezonui.
2012/0194 (NLE)
Pasiūlymas
TARYBOS REGLAMENTAS
kuriuo nustatomos 2012–2013 m. žvejybos
sezono europinių ančiuvių žvejybos Biskajos įlankoje
galimybės
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 43 straipsnio 3 dalį,
atsižvelgdama į Europos Komisijos
pasiūlymą,
kadangi:
(1)       Taryba privalo nustatyti
bendrą leidžiamą sužvejoti kiekį (BLSK) pagal žvejybos
rūšį arba pagal žvejybos rūšių grupes. Žvejybos
galimybės valstybėms narėms turėtų būti
paskirstytos taip, kad kiekvienai valstybei narei būtų užtikrintas
sąlyginis visų išteklių arba išteklių grupių žvejybos
stabilumas, tinkamai atsižvelgiant į bendros žuvininkystės politikos
tikslus, nustatytus 2002 m. gruodžio 20 d. Tarybos reglamente (EB)
Nr. 2371/2002 dėl žuvų išteklių apsaugos ir
tausojančio naudojimo pagal Bendrąją žuvininkystės
politiką[2];
(2)       siekiant tinkamai valdyti
išteklius ir supaprastinti žvejybą, reikėtų nustatyti BLSK ir
valstybių narių europinių ančiuvių žvejybos Biskajos
įlankoje (ICES VIII zonoje) kvotas, taikomas ne kalendorinių
metų laikotarpiu, bet metiniu valdymo sezonu nuo einamųjų
metų liepos 1 d. iki kitų metų birželio 30 d.
Tačiau žvejybai ir toliau turėtų būti taikomos Tarybos
reglamente (ES) Nr. 43/2012[3]
nustatytos bendrosios kvotų naudojimo sąlygų nuostatos;
(3)       2012–2013 m. žvejybos
sezono BLSK Biskajos įlankoje turėtų būti nustatytas
remiantis turimomis mokslinėmis rekomendacijomis, atsižvelgiant į
biologinius, socialinius ir ekonominius aspektus, ir visiems žvejybos
sektoriams užtikrinant vienodas veiklos sąlygas;
(4)       siekdama parengti
daugiametį europinių ančiuvių išteklių Biskajos
įlankoje sezoninės žvejybos planą, kuriame būtų
nustatyta žvejybos kontrolės taisyklė, taikoma nustatant žvejybos
galimybes, 2009 m. liepos 29 d. Komisija pateikė reglamento,
kuriuo nustatomas ilgalaikis Biskajos įlankos europinių
ančiuvių išteklių ir jų žvejybos būdų valdymo
planas, pasiūlymą. Atsižvelgiant į tą pasiūlymą
ir į tai, kad tas pasiūlymas grindžiamas naujausiu sprendimų
dėl žvejybos galimybių poveikio europinių ančiuvių
ištekliams Biskajos įlankoje vertinimu, tikslinga atitinkamai nustatyti
tų išteklių BLSK. 2012 m. liepos mėn. paskelbtose ŽMTEK
rekomendacijose nustatyta, kad neršiančių išteklių biomasė
yra apytiksliai 68 180 tonų. Todėl turėtų
būti nustatytas 20 700 tonų 2012 m. liepos 1 d. –
2013 m. birželio 30 d. žvejybos sezono BLSK;
(5)       pagal 1996 m.
gegužės 6 d. Tarybos reglamento (EB) Nr. 847/96, kuriuo nustatomos
bendrų leistinų sugavimų ir kvotų kasmetinio valdymo
papildomos sąlygos[4],
2 straipsnį būtina nustatyti, kokiu mastu tame reglamente numatytos
priemonės taikomos europinių ančiuvių ištekliams Biskajos
įlankoje;
(6)       atsižvelgiant į tai, kad
jau prasideda 2012–2013 m. žvejybos sezonas ir reikia užtikrinti
metinių sužvejoto kiekio ataskaitų teikimą, šis reglamentas
įsigalioja iškart ir taikomas nuo 2012 m. liepos 1 d.,
PRIĖMĖ ŠĮ
REGLAMENTĄ:
1 straipsnis
Europinių
ančiuvių žvejybos Biskajos įlankoje galimybės
1.           2012 m. liepos 1 d.
– 2013 m. birželio 30 d. žvejybos sezono laikotarpiu nustatomas toks
visas europinių ančiuvių išteklių BLSK ICES VIII zonoje,
nurodytoje 2009 m. kovo 11 d. Europos Parlamento ir Tarybos
reglamente (EB) Nr. 218/2009 dėl valstybių narių,
žvejojančių Šiaurės Rytų Atlante, nominalių
sugavimų statistinių duomenų pateikimo[5], ir jo paskirstymas
valstybėms narėms (tonomis gyvojo svorio):
 Rūšis || Europinis ančiuvis Engraulis encrasicolus || ICES zona || VIII (ANE/08.)
 Ispanija || 18 630 ||   || Mokslinėmis rekomendacijomis pagrįstas BLSK
 Prancūzija || 2 070 ||
 ES || 20 700 ||
   ||   ||
 BLSK || 20 700 ||
2.           1 dalyje nurodytos žvejybos
galimybės nustatomos ir naudojamos laikantis Reglamento (ES) Nr. 43/2012
8, 10 ir 13 straipsnių sąlygų.
3.           Taikant Reglamentą (EB)
Nr. 847/96 1 dalyje nurodytiems ištekliams taikomas mokslinėmis
rekomendacijomis pagrįstas BLSK. Taikomos to reglamento 3 straipsnio 2 ir 3
dalys bei 4 straipsnis.
2 straipsnis
Šis reglamentas įsigalioja kitą
dieną po jo paskelbimo Europos Sąjungos oficialiajame leidinyje.
Jis taikomas nuo 2012 m. liepos 1 d.
Šis reglamentas privalomas visas ir
tiesiogiai taikomas visose valstybėse narėse.
Priimta Briuselyje
                                                                       Tarybos
vardu
                                                                       Pirmininkas
[1]               COM (2009) 399 galutinis.
[2]               OL L 358, 2002 12 31,
p. 59.
[3]               OL L 25, 2012 1 27, p. 1.
[4]               OL L 115, 1996 5 9,
p. 3.
[5]               OL L 87,
2009 3 31, p. 70.